Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 507

10. évfolyam Évi óraszám: 74 óra Belépõ tevékenységformák Célra irányuló önálló tájékozódás az élelmiszeriparról, annak környezetérõl. A környezetvédelmi törvény élelmiszertermelést érintõ kérdéseinek tanulmányozása. Az élelmiszeripar környezeti ártalmainak megismerése üzemlátogatások során, valamint szakirodalmi, sajtó- és internetforrások alapján. Az adatok elemzése, szöveges beszámolók készítése. Aktuális környezetszennyezések híranyagának feldolgozása. Környezetvédelmi károk és környezetvédelmi ráfordítások arányainak értékelése. A környezetgazdálkodás és a környezeti etika kapcsolatrendszerének felismerése, elemzése. A mûszaki ábrázolás legfontosabb területeinek megismerése, vetületi, axonometrikus és metszeti ábrák készítése. Tárgyak és különbözõ ábrázolásaik összevetése, elemzése. Témakörök Tartalmak Az élelmiszeripar környezete és annak védelme A környezet fogalma, felosztása. A környezetvédelem fogalma, feladatai, tendenciái és szervezetei. A környezet- és természetvédelem élelmiszer-ipari vonatkozásai. Az élelmiszeripar környezeti ártalmai: vízszennyezés, légszennyezés, porártalom, talajszennyezés, zajártalom, sugárveszély, ipari hulladékok, biológiai kórokozók. Környezetgazdálkodás: a talaj, a víz, a levegõ védelme, hulladékhasznosítás, energiagazdálkodás. Mûszaki ábrázolás Alapfogalmak, a mûszaki rajz feladata, rajzeszközök. Síkmértani szerkesztések, axonometrikus és perspektivikus ábrázolás. Vetületi ábrázolás: merõleges vetítés, síklapú testek, forgástestek, csonkított testek vetületi ábrázolása. Ábrázolás metszetekkel: metszet keletkezése, csoportosítása, egyszerû metszetek, szelvények, anyagok metszeti jelölése. A továbbhaladás feltételei A tanulók legyenek képesek érvelni a környezet- és természetvédelem fontossága mellett és a környezetszennyezõ magatartás ellen. Legyenek képesek csoportosítani és jellemezni az élelmiszeripar környezeti ártalmait. Ismerjék a környezetgazdálkodás területén a talaj-, a levegõ- és vízvédelem fontosságát, valamint a hulladékhasznosítás lehetõségeit. Készítsenek szöveges beszámolókat a terepbejárásokról és üzemlátogatásokról, végezzenek összesítéseket a mért adatokról, elemezzék és rögzítsék a tapasztalataikat. Ismerjék a mûszaki ábrázolás legfontosabb területeit, rendelkezzenek az ábrázoláshoz szükséges térszemléleti alapokkal. Készítsenek vetületi, axonometrikus és metszeti ábrákat, ezeken helyesen alkalmazzák a vetületi ábrázolás szabályait. Találják meg az összefüggéseket az egyszerûbb tárgyak, valamint ezek vetületi és axonometrikus ábrái között.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes